WD Elements SE Portable USB 3.0 1TB Zwart - asterisk - Userreviews - Tweakers
asterisk 21 februari 2015, laatste update op 21 februari 2015, 1.710 views
+1 10.357 views Franse waarsku Bokke met klipharde sege oor Skotland | Maroela Media
Die Franse was indrukwekkend. Frankryk het tuis vir Skotland 22-16 geklop en het hier en daar gewys dat hulle kán hardloop. Daar moet ook nie vergeet word dat Skotland verlede week die Iere deeglik pak gegee het nie. Hulle is geen hierjy-span nie.
Frankryk se voorspelers was hard, ongenaakbaar en effektief – en as span het hulle nie soos die Franse spanne van ouds net bloot wyd gespeel en gapings met aftrappe en verbysterende rigtingveranderings en aangeë bewerkstellig nie.
Nee, hulle het daarop gekonsentreer om die bal in die duikslag uit te gee, die gapings aan te val en goed te ondersteun.
Hulle effektiefste wapen was waarskynlik die snelle skoonmaak by die afbreekpunte sonder om Suid-Afrikaanse skrumskakels se drie skuins treetjies uit te stal.
Soos die Skotte het hulle baie van die afbreekballe gebruik om met hulle voorspelers veld te wen. Die dryfwerk was effektief omdat hulle voorspelers wyer gestaan het en verder van die kern-groep verdedigers was. Die vinnige skoonmaak verder van die vorige afbreekpunt het dan gereeld groot, sterk draers gehad om veld mee te wen.
Daar is baie wat die Franse nog sal wil en moet doen onder hulle nuwe afrigter Guy Noves, maar daar is reeds ŉ nuwe durf, beter dissipline in alle fasette, ŉ indrukwekkende skrum wat die Skotte deur strafskoppe dikwels op die agtervoet geplaas het, en ŉ skerpskut-skopper in Camille Lopez om werk van die maak.
Hierdie dinge sal, wie ook (eendag) hoor hy is die Bokafrigter, se volle aandag en beplanning verg.
♦ Die twee Suid-Afrikaners, Scott Spedding op heelagter vir die Franse en Josh Strauss wat die Skotte se vernaamste (en baie effektiewe) baldraer was, was van die uitblinkers in hul spanne; en Huw Jones, wat die Skotse keurders se aandag in die Stormerstrui getrek het, het op buitesenter ook groot indruk gemaak.
Die grootste uitblinker was egter die Franse se kaptein en agsteman, Louis Picamoles.
Skotland het twee drieë, deur Stuart Hogg en Tim Swinson, teenoor Frankryk se een deur Gaël Fickou gedruk. Lopez het met vyf strafdoele en ŉ doelskop geslaag. Skotland se ander punte is met twee strafdoele deur Finn Russell aangeteken
Maroela let asb. op na die laaste paragraaf, dit is foutief. Remi Lamerat se drie was nie toegestaan nie, slegs Gael Fickou het gedruk vir die Franse. En die hele paragraaf lees ook nie lekker nie.